Condicioneu

thumb|kékes uzaedjes do condicioneu (5 zgzimpes)
Li **condicioneu**, c' est on môde avou troes tins d' codjowaedje, sovint a vey avou deus fråzletes ki rotèt eshonne. Adon, gn a ene (li fråzlete condicioneuse) ki fwait condicion po l' ôte (li mwaisse fråzlete). Li fråzlete condicioneuse comince pa l' aloyrece "si"). Pacô, c' est ene simpe abayeye (supôzicion).

Bråmint des uzaedjes do condicioneu sont des piceures tipikes del croejhete do walon, diferinnes del cene do francès. Insi, e walon, cwand l' accion del fråzlete condicioneuse n' est nén ratindowe, on eploye li condicioneu divins cisse fråzlete la, tot come divins l' mwaisse fråzlete. Çouci mostere l' adire k' i gn a avou l' francès, la k' c' est l' imparfait k' est eployî dins l' fråzlete condicioneuse.&nbsp;

:*Vos avîz l' air di nos catchî ene sacwè... come si ça <span style="color:#ff0000;">sereut</span> on scret pordjet.*&nbsp;
:*Si dj' <span style="color:#ff0000;">åreu</span> sepou, dji n' åreu nén vnou*.
:*Si m' pa <span style="color:#ff0000;">åreut stî</span> plombî, i m' åreut putete pårlé ene miete des robinets; s' il <span style="color:#ff0000;">åreut stî</span> djårdinî, i m' åreut putete pårlé des fleurs eyet co des fruts.*&nbsp;
:*Si [[:Wikt:matante|matante]] end <span style="color:#ff0000;">åreut</span>, ci sereut mononke.*

E walon, li condicioneu s' eploye voltî come dobe erî-tins.
:*Si dj' <span style="color:#ff0000;">åreu yeu arivé</span> ene munute pus rade, dj' <span style="color:#ff0000;">åreu toumé</span> so s' dos.*

On n' eploye nén l' condicioneu si l' fråzlete condicioneuse pôreut foirt bén ariver.
:*S' i vént dmwin, nos irans å bwès.*
:*Si ti n' ti tais nén, t' årès m' pougn a t' gueuye.*

## Tins do condicioneu
Les tins do môde condicioneu, c' est
* li condicioneu prezintrece :
:*s' i *'ploureut**, gn **åreut** del waide.''
* li condicioneu erirece :
:''s' il **åreut ploû**, les astantches serént plinnes.''
* li condicioneu dobe-erirece :
:''s' il **åreut yeu ploû**, on **åreut yeu stî** tot frexhs.''

== Ôtes uzaedjes do condicioneu ==
Li môde condicioneu pout eto replaecî li [[suddjonctif]] dins des fråzletes ki cminçnut pa l’ aloyrece "ki"

:''Kimint vôreuss ki dj’ **ireu** pexhî a Vizé, et k’ dji **léreu** mi spitch cial ? ([[Louis Lagauche|L. Lagauche]])''
:''BÅDWIN. - Alans, dijhoz m' çou k' end est.<br>SIMONE. - C' est des idêyes, ki vôrîz vs ki dj' **åreu** ?<br>BÅDWIN. - Bén, kî sait on måy avou les femes, leu cour est sovint si tinrûle ! … ([[Jean Lejeune di Djoupeye|J. Lejeune]])
:''Dji vôreu k' i **ploureut**.&nbsp;''
:''"Dinez m' ene bafe s' i vs plait, mamjhele !", creye-t i, ossu foirt k' il **åreut dit**: "åwe !" a ses tchvås'' ([[E.J. Piret]])
:''Cabén k' dji **sereu** ritche, dji **vicreu** come asteure'' ([[L. Hendschel]])
:''Vos iroz bén mon Macsi e passant, peu k' i n' **sounrént** l' transe dimwin'' ([[J. Calozet]]).

U avou on “ki” k’ a stî rsaetchî :
:''Come ça, on a des noûs lénçoûs, e cas on nd **åreut** dandjî, s' on sereut malåde ou nimpore'' ([[J.J. Gaziaux]]). = ''e cas k’ on nd **åreut** dandjî'' = ''po si e cas on nd **åreut** dandjî).

Come tins, li condicioneu sieve a dner on futeur dins on passé
:''I m' a dit k' i **vénreut***.

Come môde, i pout eto siervi a mostrer ene sacwè ki n' si frè nén  :''Djel '''freu''' bén ossu!''
:''Ti n' '''direus''' k' i '''vôreut''' vni des walêyes.''
:''Dji vos '''åreu''' vlou criyî å scours.''

== Bastixhaedje do condicioneu ==
Pol bodje, i s’ bastixh sol [[atuze des troes bodjes|bodje B]].

Po les cawetes, come dins les ôtes [[lingaedjes romans]], c' est l' [[Durant Indicatif Erirece]] do viebe "aveur" ki dene les cawetes di codjowaedje do condicioneu, tot stitchant on R divant.
* dj' av'''eu''' => dji bout'''reu''', dji wait'''reu''', dji tcherey'''reu''', dji fini(xh)'''reu''', dji cod'''reu'''.
* t' av'''eus''' => ti bout'''reus''', evnd.
* il av'''eut''' => i bout'''reut''', envd.
* nos av'''éns''' => nos bout'''réns''', evnd.
* vos av'''îz''' => vos bout'''rîz''', envd.
* il av'''ént''' => i bout'''rént''', evnd.

Les cawetes sont don les minmes po les viebes di totes les [[Troke di viebes da Hendschel|trokes]].

Ås [[atôtchî]]s, a l’ [[atouwance]], on trouve voltî des condicioneus avou l’ [[cawete -ss]]
:''Î '''vôreuss''' aler vey ?''
:''Pocwè n' '''freuss''' nén plaijhi a t' matante ?''
:***Direuss** bén pocwè k' il a fwait çoula ?''

E [[rfondou walon]], n' a nén on rapåmaedje inte les cawetes di l' [[DIE|imparfait]] et les cenes do condicioneu po les [[Prumire troke di viebes e walon|prumire]], [[deujhinme troke di viebes e walon|deujhinme]] et [[deujhinme troke di viebes e walon|troejhinme trokes di viebes]].

<TABLE BORDER CELLSPACING=1 BORDERCOLOR="#000000" CELLPADDING=4 WIDTH=633>
<TR><TD WIDTH="33%" VALIGN="TOP">
<P ALIGN="CENTER">troke</TD>
<TD WIDTH="33%" VALIGN="TOP">
<P ALIGN="CENTER">DIE</TD>
<TD WIDTH="33%" VALIGN="TOP">
<P ALIGN="CENTER">Condicioneu prezintrece</TD>
</TR>
<TR><TD WIDTH="33%" VALIGN="TOP">
<P ALIGN="CENTER">1ire : bouter</TD>
<TD WIDTH="33%" VALIGN="TOP">
<P ALIGN="CENTER">dji bout<span style="color:#ff0000;"><B>éve</B></span></TD>
<TD WIDTH="33%" VALIGN="TOP">
<P ALIGN="CENTER">dji bout<span style="color:#0000ff;">**reu**</span> </TD>
</TR>
<TR><TD WIDTH="33%" VALIGN="TOP">
<P ALIGN="CENTER">2inme : waitî</TD>
<TD WIDTH="33%" VALIGN="TOP">
<P ALIGN="CENTER">dji wait<span style="color:#ff0000;"><B>ive</B></span></TD>
<TD WIDTH="33%" VALIGN="TOP">
<P ALIGN="CENTER">dji wait<span style="color:#0000ff;">**reu**</span></TD>
</TR>
<TR><TD WIDTH="33%" VALIGN="TOP">
<P ALIGN="CENTER">3inme : tcheryî</TD>
<TD WIDTH="33%" VALIGN="TOP">
<P ALIGN="CENTER">dji tcher<span style="color:#ff0000;"><B>yive</B></span></TD>
<TD WIDTH="33%" VALIGN="TOP">
<P ALIGN="CENTER">dji tcher<span style="color:#0000ff;">**eyreu**</span></TD>
</TR>
</TABLE>

== Adire emey les dujhances coinreces ==
Dins l' [[Payis d' Lidje (diyalectolodjeye)|Payis d' Lidje]], li condicioneu n' est nén si voltî eployî dins l' fråzlete condicionrece :
:''S' il aveut stî malén, il åreut yeu atchté on pwin a Bounru divant d' rivni.''
Po çoula, on pout eployî l' suddjonctif erirece :

''Si l' tchvå d' bwès d' awousse **estaxhe** cial, i vs pitreut. ([[Édouard Remouchamps]])''

''I s' freut rintî s' end **avaxhe** les usteyes. ([[François Nyns]])''

''Mins, pinses tu ki l' pôve båshele åreut stou ureuse s' ele **avaxhe*' sipozé l' eplåsse k' Andrî esteut gn a nén lontins ?* *([[Joseph Mignolet]])*

## Li condicioneu dins des ôtes lingaedjes
### e francès
E francès, on eploye l' *imparfait* dins li fråzlete condicionrece.
:*Si j'avais su, je ne serais pas venu* (si dj' åreu sepou, dji n' åreu nén vnou).
### en inglès
En inglès, on eploye les aidants viebes "*would*" eyet "*should*".
:*I should do that*" (Dji divreu fé çoula.)
:*He would not have been happy* (i n' åreut nén stî binåjhe)
Dins l' fråzlete condicionrece, on eploye pacô des codjowaedjes especiås :
:*If I <span style="color:#ff0000;">were</span> Salomon Greenwich, …* (Si dji sereu Salomon Greenwich, …)
### e neyerlandès
E neyerlandès, on eploye l' aidant viebe "*zou / zouden*"
:*Zou het weer goed zijn... * (Si l' tins sereut bea, …)
### e l' arabe
#### arabe classike
En arabe classike, gn a pont d' tins condicioneu; dins l' fråzlete condicionrece, on eploye deus sôres d' aloyreces diferinnes si l' fråzlete pôreut bén ariver (*ida*) ubén si c' est ene simpe abayeye (*law*).
:*Ida ja' ghaddan, … * (s' i vént dmwin, …)
:*Law kountu l-malik, … * (si dji sereu li rwè, …)
#### arabe marokin
En arabe marokin, "*ila*" et "*lou*" s' eployèt come les classikes "*ida*" et "*law*". Mins, estô do "law"", on eploye ossu voltî "koun kan..., koura"
:*Koun kan gar3a fromaj, koura doukkala holanda* (si les cawoûtes serént do froumadje, les Doukkala serént li Holande.)&nbsp;

## Hårdêyes difoûtrinnes sol condicioneu e walon
* Li condicioneu prezintrece dins l' grosse Croejhete da Hendschel (e francès)
* Li môde condicioneu dins l' croejhete so les fis (e francès)
* Li condicioneu prezintrece dins li ptite croejhete da Hendschel (e walon)

## Sourdants